---
# System prepended metadata

title: Viikot 15 ja 16
tags: [ICT-toimeksiantoprojekti]

---

# Viikot 15 ja 16

Kehitystyö on edennyt näiden viikkojen aikana hyvin, vaikkakin vaihtelevasti. Viikon 15 alussa pyrimme saamaan minun ja tiimini kommentoinnin tuloksena järjestettyä niin että voisin jättäytyä muista työtehtävistä väliaikaisesti. Kuitenkin projektille on asetettu toive saada valmiiksi mahdollisimman pian.
Valitettavasti tiimissämme tuli loppuviikosta poissaoloja, jolloin jouduin tuuraamaan niissä muissa työtehtävissä sitten kuitenkin.
Viikolla 16 pääsin taas keskittymään projektiin, mutta loppuviikolla tulikin taas käsky muihin kiirellisimpiin tehtäviin. Toivotaan että ensi viikolla saisin taas aikaa tähän. Ajanpuute on osoittautunut suureksi haasteeksi projektille, vaikka kovasti tiimini kanssa olemme hakeneet ratkaisua ongelmaan siirtämällä työkuormaa enemmän muulle tiimilleni. Se ei kuitenkaan riitä kun tilanne muuttuu jatkuvasti, ja muuta työkuormaa on niin paljon. Tilanne on sinänsä ymmärrettävä kun työtehtävät ovat suorassa yhteydessä asiakkaisiin. Mutta on aika hankalaa olla puun ja kuoren välissä, kun samalla aikaa ei ole mutta projekti haluttaisi saada kuitenkin kovasti etenemään.

Muutoksia projektin suunnitelmiin on tullut sen verran, että päädyimme jättämään frontend kehityksestä React.js:n pois, sillä totesimme sen kuitenkin tarpeettomaksi. Tavoite ei ole tehdä ulkoisesti miellyttävää työkalua, sillä se tulee vain sisäiseen käyttöön.
Sen sijaan frontend toteutetaan hyväksi käyttäen Java JSP:tä, jolla voidaan luoda HTML ja XML muotoisia web-sivuja. Tosin tässä tapauksessa ei tehdä kokonaista sivua, vaan Liferay portletti, joka on kuin pieni applikaatio ympäristön sisällä.

Projektin tilanne on tällä hetkellä se, että näillä näkymin projektin frontend osuus on valmis, ja olen aloittanut testailla miten Rest Api toiminnallisuus saataisiin aikaiseksi projektissa. Onnistuin jo saamaan testidatan tuomisen Rest api applikaatiosta UI:hin, ja tästä seuraava askel on ruveta luomaan tämän avulla yhteyttä UI:n, ja alkuperäisen backend työkalun kanssa.
Tämä osuus työstä on haasteellista siinä mielessä, että rajapintojen kanssa työskentelystä minulla on hyvin vähän kokemusta, ja joudunkin opiskelemaan aiheesta jonkin verran jotta projektiin tarvittava toiminnallisuus saadaan aikaiseksi. Toistaiseksi olen vielä voinut tukeutua tässä paljolti Liferayn dokumentaatioon, mutta olen myös googlannut asiasta tietoa eritoten siitä, miten HTML:ssä voidaan Javascriptin avulla käyttää rajapintoja.

Yleisesti ottaen nyt kun tähän kehitystyöhön on edes vähän enemmän aikaa saanut, olen mielestäni onnistunut tekemään kehitystyötä aika tehokkaasti.
Tosin projektin alkuvaiheessa oli paljon alkukankeutta kun ei itselle ollut konkreettisesti kovin selvää, mitä olen käytännössä rupeamassa tekemään.
Myös ei niin tutut teknologiat ovat aiheuttaneet pienimuotoista jumittumista aika ajoin, kun minulla on paha tapa jäädä pureskelemaan asiaa itsekseni hieman liian kauan, ennen kuin pyydän apua. Tietenkään se ei täysin huonokaan ominaisuus ole, kun on kova tahtotila ratkaista itse ongelmia. Välillä voisi vain ehkä opetella luovuttamaan aiemmin kun ei selkeää etenemistä meinaa tulla millään. 


#### Käytetty työaika viimeiseltä kahdelta viikolta:

![](https://i.imgur.com/FsG9aCP.png)

#### Koko projektin työaika tähän mennessä:

![](https://i.imgur.com/q6kciQo.png)

###### tags: `ICT-toimeksiantoprojekti`